Eva Malleus
Eva Malleus (ka Eva Vilt-Malleus, aastani 1988 Eva Vilt; sündinud 22. augustil 1960 Antslas) on eesti näitleja. Ta lõpetas aastal 1978 Viljandi Kultuurikooli ja aastal 1984 Tallinna Riikliku Konservatooriumi lavakunstikateedri (11. lend). Lisaks õppis ta aastatel 1987–1988 Tallinna Muusikakoolis J. Solovjova klassis laulmist. Ta töötas aastast 1984 Vanalinnastuudios. Ta on mänginud telelavastuses "Pildikesi Paunverest" (1986) ja telesarjas "Õnne 13". Alates 2008. aasta oktoobrist elab ta Hispaanias.